कहा- शो ने किसिंग वाले सीन का प्रोमो बनाया..फिर इतना डबल स्टैंडर्ड क्यों
Bigg Boss OTT 2 - Actress Akanksha Puri Attacks On Bigg Boss Makers. बिग बॉस के घर से निकलने के बाद आकांक्षा पुरी हर दिन शो को टारगेट कर रही हैं। आकांक्षा ने कहा कि किस करना इतना बड़ा अपराध था तो बिग बॉस ने बीच में टोका क्यों नहीं।
बिग बॉस के घर से निकलने के बाद आकांक्षा पुरी हर दिन शो को टारगेट कर रही हैं। आकांक्षा ने कहा कि 'किस' करना इतना बड़ा अपराध था तो बिग बॉस ने बीच में टोका क्यों नहीं।
आकांक्षा ने कहा कि बिग बॉस समय-समय पर कंटेस्टेंट को दिशा निर्देश देते रहते हैं, फिर उन्होंने किस कैसे होने दिया। उन्हें तुरंत कहना चाहिए था कि इस टास्क यहीं रोक देना चाहिए।
आकांक्षा ने शो पर डबल स्टैंडर्ड अपनाने का भी आरोप लगाया है। उन्होंने कहा कि उनके और जद के किस वाले सीन को बिग बॉस ने प्रोमो में भी यूज किया। इसे प्रमोट भी किया जा रहा है, फिर इतनी क्या दिक्कतें आ गईं।
आकांक्षा ने कहा- बिग बॉस ने हमें बीच में क्यों नहीं टोका
आकांक्षा ने Eloelo app के साथ इंटरव्यू में कहा- अगर ये सच में बहुत बड़ी प्रॉब्लम थी तो बिग बॉस को हमें माइक पर बोल देना चाहिए था। वो अक्सर हिंदी में बात करने के लिए बीच में टोकते रहते हैं। वो अक्सर माइक ठीक से पहनने के लिए बोलते हैं। फिर इसमें क्या दिक्कत थी। वो मना कर देते तो हम लोग वहीं रुक जाते।
'JIO एप पर किसिंग वाले क्लिप के टीजर बने हुए हैं'
आकांक्षा ने आगे कहा- बाहर आकर मैंने देखा कि JIO एप पर टीजर बने हुए हैं। प्रमोट भी इसी को किया जा रहा है। इसके थंबनेल लगे हुए हैं। उसमें लिखा हुआ है- HOTTEST KISS EVER। अब मुझे शो का डबल स्टैंडर्ड समझ नहीं आ रहा है।
यूजर्स ने कहा- इसी एपिसोड से शो को मिली रेटिंग, फिर गलत क्या है
आकांक्षा के इस स्टेटमेंट को सोशल मीडिया यूजर्स भी सपोर्ट कर रहे हैं। यूजर्स का कहना है कि शो ने इसी एपिसोड से रेटिंग हासिल की और फिर उसी को गलत बता रहे हैं। अगर इतनी दिक्कत थी तो उस क्लिप को चलाना ही नहीं चाहिए था।
लोगों ने सलमान को भी निशाने पर लिया है। लोगों का कहना है सलमान को पहले ही एपिसोड को एडिट करवा देना चाहिए था। उन्हें इतना सुनाने की क्या जरूरत थी।
आकांक्षा ने कहा कि उन्होंने जो भी किया वो एक टास्क का हिस्सा था। टास्क जीतने के लिए अगर शो के अन्य कंटेस्टेंट को भी किस करना पड़ता तो वे पीछे नहीं हटतीं। आकांक्षा ने पिछले हफ्ते एक टास्क के दौरान साथी कंटेस्टेंट जद हदीद को 'किस' कर लिया था। इसके बाद सलमान खान ने वीकेंड वाले एपिसोड में दोनों को खूब खरी-खोटी सुनाई थी।
आकांक्षा ने कहा- टास्क जीतने के लिए पूजा भट्ट को भी किस कर लेती
इंडियन एक्सप्रेस से बात करते हुए आकांक्षा ने कहा- मैंने उस दिन तीन टास्क किए। इससे मेरी टीम की जीत भी हुई थी। ये किस भी उसी टास्क का हिस्सा था। अगर मुझे ये टास्क जीतने के लिए पूजा भट्ट और साइरस भरूचा को भी किस करना पड़ता तो वो भी कर लेती।
मुझे अपने किए पर कोई शर्मिंदगी नहीं है। किस करने के दौरान कोई फींलिग्स अटैच नहीं थी।